**La mulți ani, copile!**

*IOGENIUS*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La mulți ani, copile! Zilele senine

să-ți inunde viața, să fii fericit!

Să fii numai zâmbet, să îți fie bine

neuitând vreodată cât ești de iubit!

La mulți ani, copile! Razele de soare

să-ți sărute veșnic chipul radios!

Să-ți strecoare-n suflet eterna candoare

a celor ce-adoră tot ce e frumos!

La mulți ani, copile! Visele-ți devie

realitate pură și al tău destin!

Plină de Lumină viața-ntreagă-ți fie,

cu-orizontul vieții tot mereu senin!